LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2010 M. RUGSĖJO 27 D. ĮSAKYMO NR. D1-826 „DĖL STATYBOS TECHNINIO REGLAMENTO STR 1.07.01:2010 „STATYBĄ LEIDŽIANTYS DOKUMENTAI“ PATVIRTINIMO“ PAKEITIMO

2015 m.	rugpjūčio 25	d. Nr. D1-609

Vilnius

P a k e i č i u statybos techninį reglamentą STR 1.07.01:2010 „Statybą leidžiantys dokumentai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 „Dėl statybos techninio reglamento STR 1.07.01:2010 „Statybą leidžiantys dokumentai“ patvirtinimo“:

1.	Pakeičiu 6 priedo 2.1 papunktį ir jį išdėstau taip:

„2.1. statant I grupės nesudėtingą statinį – kultūros paveldo objekto teritorijoje, kultūros paveldo vietovėje, Kuršių nerijoje;“.

2.	Pakeičiu 6 priedo 3.1 papunktį ir jį išdėstau taip:

„3.1. rekonstruojant I grupės nesudėtingą statinį – kultūros paveldo objekto teritorijoje, kultūros paveldo vietovėje, Kuršių nerijoje;“.

3.	Papildau 6 priedą šiuo 4.3 papunkčiu:

„4.3. atliekant nesudėtingo statinio kapitalinį remontą (kai keičiama statinio išorės išvaizda) Kuršių nerijoje.“

4.	Papildau 6 priedą šiuo 5.5 papunkčiu:

„5.5. atliekant nesudėtingo statinio paprastąjį remontą (kai keičiama statinio išorės išvaizda) Kuršių nerijoje.“

5.	Pakeičiu 7 priedo 3 punktą ir jį išdėstau taip:

„3. Atnaujinant (modernizuojant) pastatus (jei neatliekami pastato rekonstravimo darbai), atliekant statinio kapitalinį ar paprastąjį remontą (jei nekeičiama statinio paskirtis), griaunant statinius, kai nesuformuotas žemės sklypas.“

6.	Pakeičiu 10 priedo 6 punktą ir jį išdėstau taip:

„6. jei projekte suprojektuoti pastato bendrųjų inžinerinių sistemų (šildymo, dujų, elektros) kokybiniai ar (ir) kiekybiniai pakeitimai (apkrova, diametrai, leistinoji galia ir pan.) – to pastato techninio prižiūrėtojo.“

Aplinkos ministras	Kęstutis Trečiokas